John Griggs Thompson

John Griggs Thompson () er ein amerikansk matematikar. 

Han er professor ved University of Florida i USA. Thompson tok doktorgraden ved University of Chicago i 1959, og var så tilsett same stad. Han vart professor her i 1962. Frå 1970 til 1993 var han professor i matematikk ved University of Cambridge i Storbritannia, og har sidan 1993 vore professor ved University of Florida. Han er for tida professor emeritus i matematikk ved University of Cambridge.

Thompson har motteke fleire internasjonale prisar for bidraget sitt til matematikken, mellom anna Fieldsmedaljen i 1970. I 2000 fekk han American National Medal of Science av president Bill Clinton og i 2008 Abelprisen saman med Jacques Tits for prestasjonane deira innan algebra, og særleg for utforminga av moderne gruppeteori. Thompson har òg gjeve teoriar for kodar og bidrag innan såkalla Galois-teori.

John Griggs Thompson er æresdoktor ved universiteta i Illinois, Yale, Oxford og Ohio State.

Kjelder
John Griggs Thompson. (2011-11-30) I Store norske leksikon. Henta frå http://snl.no/John_Griggs_Thompson

Kategori:USA-amerikanske matematikarar
Kategori:Folk frå Kansas
Kategori:Medlemmar av United States National Academy of Sciences
Kategori:Medlemmar av Det Norske Videnskaps-Akademi
Kategori:Medlemmar av Royal Society
Kategori:Abelprisen
Kategori:Fieldsmedaljen
Kategori:Wolfprisen i matematikk
Kategori:Matematikarar på 1900-talet
Kategori:Matematikarar på 2000-talet